Сергей Есенин
Забравих старата любов…

Превод от руски: Иван Николов, 1984

chitanka.info

На Клюев

Забравих старата любов,

и знам, тъга те мъчи късна,

че твоят звънък славослов

метлата лунна не разпръсна.

В беди и радости звезда

огрява те една и съща,

за къщи сламени рида,

но в себе си не вдигна къща.

Ти гостенин очаква мил,

но той не свърна, отминава.

и свойта песен позлатил,

сега защо ти е такава?

За слънцето не пееш ти,

не виждаш рая в небесата.

Тъй маха мелница крилата,

но без да може да лети.

1918

Издание: Сергей Есенин. Стихотворения. Поеми. Издателство „Народна култура“, 1984

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.